**ISLAMAX RACISMO UÑCH’UKISIWI**

Aka pä tunk waranq marax ‘tecnología’ sarnatawinpix walaja kast asociacionanakax aka ‘derechos humaos’ taqi markanakanxa, ‘racismo’ uka arux civilizat markakans utjaskakirakiwa.

* Islamanakax taqi kast racismonakat jark’asi:

Islamanxa jaqit jaqir uñjasiñaxa yanapasiñankiwa ukhamaraki uñt’asiñankiwa, jan samisa, laxrasa, kawkhatatasa ukx yäqañakiti. Purapat uñt’asiña ukhamaraki yanapt’asiña ukaw jaqinakax lurapxi. Al-lah Coran ukanx siwa: (¡Oh, jaqinaka! mä chachat mä warmit yuritapxtawa, ukat markanakat utt’ayapsmaxa ukhamaraki tamanakaru taqi jumanan uñt’asipxañamataki, yaqha markats jutaskasmax ukax janiw uñch’ukisiñakiti). Corán, 49: 13

* Islamax janiw samituqita, arutuqita jan ukax razatuqit jisk’achkiti, Islamax aknir jaqinakaruw tantachayawayi: Suhaib [Bizantinotuqita], Salman [Persatuqita], Bilal [Africatuqita] ukhamaraki Omar [Arabiatuqita].

Muhammad profetax sawayiwa: Oh jaqinaka, señorapax mayniwa, awkipax maynirakiwa (Adan), janiw mä arabetsipanx jan arabekasin jach’añchawix utjkiti, ni mä krinku jaqits patajaqitsipans jach’añchawix utjkarakiti, khuyapt’awituqitxa jay ukatakiw utji”.

Ukampinsa Muhammad saskakinwa, “taqiniw Adán chachan yuqanakapapxtaxa, adán chachax lak’at lurt’awayatawa”. Ukat si: “janiw jiwasatakiti khititix tribakismo ukar jawski uka, janiw jiwasataki khititix tribakismoukar arxatki uka, janiw jiwasataki khitikis trbalismo

* Islamax janiw Clase socialapat jaqinakar jisk’achkiti, islamax janiw qullqinich jan qullqinikich ukat uñjkiti janirakiw khitis ch’amanix khitirakis jan ch’amanikitix uks qhananchkarakiti, kunatix Al-lah nayraqatanx khitiy juk’amp ‘piadoso’ ukhamachi ukaw yäqataxa.

Mä jaqiw Muhammad profet nayraqatapan pasawayi, kunawsati akax yaqha jaqimp qunuskan ukha.

Al-lah mensajeropax qunt’at jaqirux siwa; ¿Kuns aka chachat amuyta [paski uka jaqit jiskht’askäna]?”

Uka chachax akham sasaw jaysarakïna: “akax wali suma chachawa. Sititix jaqichasiwi maykan ukhax jank’akiw iyawsatäni, maynirutix arxatkan ukhax arxatawipax wali kusaniwa. Al-lahan mensajeropax amukirakïnwa.

Ukat yaqha chacharakiw pasäna, Muhammad profetax sänwa: ¿Kuns akatx amuyarakta?

Uka chachax jaysarakïnwa: ¡Oh, Al-lanhan mensajeropa, aka chachax pisinkir musulmananak taypin kunaymaninak arsuski, jaqichasiw maykaspa ukhax janiw iyawsapkaspati, mayniruti arxatañ munasp ukhaxa janiw sum sartaykaspati.

Ukampirusa, mensajerox siwa: “akax (pisinkiriru chiqañchasa) juk’amp kusaw kunawsati aka uraqix phuqasp ukhaxa”.

* Islamax kunawsati kamachinak apnaqki ukhax janiw jisk’achasiñ ukx amuykiti:

Khititi juchar purkchi ukhax kunti taripapchi uk katuqañapawa jan janchit uñtasa, ni ‘clase social’ janirak ‘gobierno’ tuqit kuna yanapawsa qatuqañapakiti,

**ORACIONANA**

Pachpa philanwa janq’urus ch’iyararus uskusi, árabes jan arabewkarus, pisinkiris qullqinimpis, irnaqirirus jefe latuparus ukham kikipat uñjasi. Pisinkir jaqis oración irparakiswapa, ukan qulliris, palla pallas, marka irpirix oracionap arkaskaspawa. Akax sañ muniwa taqpachanitxa jupax Corán sumpach chapart’añ yati.

**SARNAQAWINAKANA**

Waranq jaqinakaw pisinkirinaka, qullqininaka, suma chuymaninaka, janq’unakas ch’iyaranakasa, arabenakas jan arabenakasa, taqiniw mawjan tantachasipxi, mä sapa amtawiniki, mä sapa amuyuniki, mä sapa ‘Señor’ ukar makatañataki, mä sapa profetar arkañataki. Musulman taypinx janiw jachi samis utjkiti janirakiw kuna aru yaqhattawix utjkiti.

Aka amuyux musulmananakarux wal mä wawak sartayasi, ‘racismo’ apanukuñataki.

**AYUNUNA**

Taqpach musulmananakax jan ‘clase social’ yäqasina janiraki aka jachin samipsa yäqasa, taqinis mä wawakiw ayunapxi, kunawsati inti jalsunki inti jalatkama, janiw uka ayununx manq’apkiti janirakiw kuna umanaks umapkiti. Ayunu tukuyasaw manq’asipki.

* Racismox arroganciataypinkiwa, Al-lanh mensajeropax ukatuqit wal iwxäna.

Muhammad profetax siwa: “khititi chuymapana mä jiska arrogancia utjayki ukaxa janiw wiñay jakaw uraqirux mantkaniti”.

Muhammad profetax sarakiwa: “Al-lah situwa jiwasax wali suma chuymaniñasaw masinakasampi, janiw jupanakatsipans wali jach’a jach’a tukuñasakiti”.

Islaman khititi ‘piadoso’ ukhamaki ukaw Al-lahtakjama.

Al-lah Corán qillqatanx siwa: (Chiqapuni, khititi piadosoki ukaw Al-lahtuqitx yäqatani). Corán, 49: 13